Thomas Jonathan Jackson, mas conoixito como "Stonewall" Jackson (en aragonés "Muro de Piedra" Jackson), naixito de Clarksburg (Virchinia, hue Virchinia Occidental, Estaus Unius) o 21 de chinero de 1824 y muerto en a gara de Guinea (Virchinia, Estaus Unius) o 10 de mayo de 1863 por as feritas recibitas mientres a batalla de Chancellorsville, estió un melitar estausunidense, que plegó dica o ran de mayor en l'Exercito estausunidense y dica o ran de tenient cheneral en l'Exercito confederato. Mientres a suya carrera melitar, prenió parte en a Guerra Mexicano-estausunidense, encara que os suyos prencipals feitos d'armas s'escaicioron mientres a Guerra Civil d'os Estaus Unius, a on destacó en l'emplego d'a Caballería, mandando a Brigada Stonewall y prenendo parte en destacatas batallas, como a primera batalla de Bull Run, a batalla d'os Siet Días, a segunda batalla de Bull Run, a batalla d'Antietam, a batalla de Fredericksburg u a batalla de Chancellorsville, a on fue ferito mortalment.